b'\n_START_ARTICLE_\nNejc De\xc5\xbeman\n_START_SECTION_\nKontinentalni pokal\n_START_PARAGRAPH_\nV kontinentalnem pokalu je za\xc4\x8del nastopati konec leta 2011. Najprej je decembra 2011 v Engelbergu zasedel \xc5\xa1esto in deveto mesto. Nato je januarja 2012 v Bischofshofenu bil \xc4\x8detrti in osmi. S temi uvrstitvami si je priskakal prve nastope v svetovnem pokalu. _NEWLINE_7. julija 2013 je zmagal na poletni tekmi kontinentalnega pokala v Kranju. Nato je dvakrat, 16. in 17. decembra 2014 dosegel zmagi na tekmi v Sapporu.\n_START_SECTION_\nMladinski svetovni prvak\n_START_PARAGRAPH_\nLeta 2012 je postal prvi Slovenec, ki mu je uspelo osvojiti naslov mladinskega svetovnega prvaka. To je bilo na prvenstvu v Erzurumu v Tur\xc4\x8diji. Slavil pa je pred \xc5\xa1e enim Slovencem, Jaka Hvala je bil namre\xc4\x8d drugi.\n_START_SECTION_\nSvetovni pokal\n_START_PARAGRAPH_\nV svetovnem pokalu je prvi\xc4\x8d nastopil 15. januarja 2012 na letalnici Kulm v Avstriji. Prvi\xc4\x8d se mu je uspelo uvrstiti med dobitnike to\xc4\x8dk 4. marca 2012 v Lahtiju z 29. mestom, najbolj\xc5\xa1o uvrstitev sezone je dosegel 11. marca 2012, ko je bil 17. v Oslu. _NEWLINE_Najbolj\xc5\xa1o uvrstitev kariere je dosegel v sicer okrnjeni konkurenci na tekmah svetovnega pokala v Sapporu 25. in 26. januarja 2014, ko je bil sedmi in deveti._NEWLINE_31. januarja 2015 je bil med drugimi Slovenci zmagovalec na ekipni tekmi v Willingenu.'